मामला हसनगंज कोतवाली का है। जहां पर महिला एसआई सुमित्रा देवी को एसएसपी दीपक कुमार ने गुरुवार को सस्पेंड कर दिया है। सूत्रों के मुताबिक, पीडि़त रोहित बेरी के साथ कुछ दिन पहले किसी शख्स ने आईपीएस अधिकारी का बेटा बनकर धोखाधड़ी की थी, जिसकी शिकायत दर्ज कराने जब हसनगंज थाने पहुंचे तो एफआईआर तो लिख ली गई लेकिन कॉपी के एवज में उसने खाने-पीने की डिमांड रखी गई। रोहित का निरालानगर में रिफ़्यूल के नाम से एक रेस्तरां है।